A4-0314/96

Päätös neuvoston vahvistamasta yhteisestä kannasta Euroopan parlamentin ja neuvoston direktiivin hyväksymiseksi harhaanjohtavaa mainontaa koskevan direktiivin 84/450/ETY muuttamisesta sisällyttämällä siihen vertaileva mainonta (C4-0325/96 - 00/0343(COD))

(Yhteispäätösmenettely: toinen käsittely)

Euroopan parlamentti, joka

- ottaa huomioon neuvoston yhteisen kannan (C4-0325/96 - 00/0343(COD)) ((EYVL C 219, 27.7.1996, s. 14)),

- ottaa huomioon lausuntonsa ensimmäisessä käsittelyssä ((EYVL C 337, 21.12.1992, s. 137)) komission ehdotuksesta parlamentille ja neuvostolle KOM(91)0147 ((EYVL C 180, 11.7.1991, s. 14)),

- ottaa huomioon komission muutetun ehdotuksen KOM(94)0151 ((EYVL C 136, 19.5.1994, s. 4)),

- ottaa huomioon EY:n perustamissopimuksen 189 b artiklan 2 kohdan,

- ottaa huomioon työjärjestyksensä 72 artiklan,

- ottaa huomioon ympäristö-, terveys- ja kuluttajansuojavaliokunnan suosituksen toiseen käsittelyyn (A4-0314/96),

1. Tarkistaa yhteistä kantaa seuraavasti;

2. Pyytää komissiota puoltamaan parlamentin tarkistuksia lausunnossa, jonka komissio antaa EY:n perustamissopimuksen 189 b artiklan 2 kohdan d alakohdan mukaisesti;

3. Pyytää neuvostoa hyväksymään kaikki parlamentin tarkistukset, muuttamaan yhteistä kantaa vastaavasti ja antamaan säädöksen lopullisesti;

4. Kehottaa puhemiestään välittämään tämän päätöksen neuvostolle ja komissiolle.

(Tarkistus 1)

Johdanto-osan 2 kappale

>Alkuperäinen teksti>

2) sisämarkkinoiden toteuttaminen merkitsee yhä laajempaa valinnanvaraa; se, että kuluttajat voivat ja heidän täytyy hyötyä parhaalla mahdollisella tavalla sisämarkkinoista, ja että mainonta on erittäin merkittävä keino kaikenlaisten tavaroiden ja palvelujen tosiasiallisten jakelukanavien muodostamiseksi kautta koko yhteisön merkitsee, että vertailevan mainonnan muotoa ja sisältöä koskevien perustavaa laatua olevien säännösten on oltava yhtenäisiä ja että vertailevan mainonnan käyttöä koskevien edellytysten jäsenvaltioissa on oltava yhdenmukaisia; tämä auttaa osoittamaan vastaavien tuotteiden edut; vertaileva mainonta voi myös piristää tavaroiden ja palvelujen toimittajien kilpailua kuluttajien eduksi,

>EP:n äänestyksessä hyväksytty teksti>

2) sisämarkkinoiden toteuttaminen merkitsee yhä laajempaa valinnanvaraa; se, että kuluttajat voivat ja heidän täytyy hyötyä parhaalla mahdollisella tavalla sisämarkkinoista, ja että mainonta on erittäin merkittävä keino kaikenlaisten tavaroiden ja palvelujen tosiasiallisten jakelukanavien muodostamiseksi kautta koko Euroopan unionin merkitsee, että vertailevan mainonnan muotoa ja sisältöä koskevien perustavaa laatua olevien säännösten on oltava yhtenäisiä ja että vertailevan mainonnan käyttöä koskevien edellytysten jäsenvaltioissa on oltava yhdenmukaisia; näillä edellytyksillä tämän avulla voidaan osoittaa puolueettomasti vastaavien tuotteiden edut; vertaileva mainonta voi myös piristää tavaroiden ja palvelujen toimittajien kilpailua kuluttajien eduksi,

(Tarkistus 2)

Johdanto-osan 5 kappale

>Alkuperäinen teksti>

5) Euroopan talousyhteisön alustavasta toimintaohjelmasta kuluttajasuojaa ja kuluttajavalistusta koskevaksi politiikaksi 14 päivänä huhtikuuta 1975 annetun neuvoston päätöslauselman liitteessä olevan 3 kohdan d alakohta sisältää oikeuden tietoihin yhtenä kuluttajan perusoikeutena; tämä oikeus vahvistetaan Euroopan talousyhteisön kuluttajansuojaa ja kuluttajavalistusta koskevasta toimintaohjelmasta 19 päivänä toukokuuta 1981 annetun neuvoston päätöslauselman liitteessä olevassa 40 kohdassa, jossa erityisesti käsitellään kuluttajavalistusta; vertaileva mainonta, jossa vertaillaan merkityksellisiä, todennettavissa olevia ja edustavia piirteitä ilman että se on harhaanjohtavaa, on laillinen tapa tiedottaa kuluttajille heidän eduistaan,

>EP:n äänestyksessä hyväksytty teksti>

5) Euroopan talousyhteisön alustavasta toimintaohjelmasta kuluttajasuojaa ja kuluttajavalistusta koskevaksi politiikaksi 14 päivänä huhtikuuta 1975 annetun neuvoston päätöslauselman liitteessä olevan 3 kohdan d alakohta sisältää oikeuden tietoihin yhtenä kuluttajan perusoikeutena; tämä oikeus vahvistetaan Euroopan talousyhteisön kuluttajansuojaa ja kuluttajavalistusta koskevasta toimintaohjelmasta 19 päivänä toukokuuta 1981 annetun neuvoston päätöslauselman liitteessä olevassa 40 kohdassa, jossa erityisesti käsitellään kuluttajavalistusta; vertaileva mainonta, jossa vertaillaan olennaisia, todennettavissa olevia ja edustavia piirteitä ilman että se on harhaanjohtavaa, voi olla laillinen tapa tiedottaa kuluttajille heidän eduistaan,

(Tarkistus 3)

Johdanto-osan 9 kappale a (uusi)

>EP:n äänestyksessä hyväksytty teksti>

9a) hyväksytyn puolueettoman elimen suorittamat vertailevat testit voivat olla käyttökelpoinen perusta vertailevalle mainonnalle; mainostajien itsensä on kannettava vastuu tästä käytöstä sillä edellytyksellä, että näiden testien tuloksia käytetään sallitulla tavalla,

(Tarkistus 4)

Johdanto-osan 10 kappale

>Alkuperäinen teksti>

10) vertailevan mainonnan edellytysten olisi oltava kumulatiivisia ja niitä olisi noudatettava kokonaisuudessaan; tämä ei estä jäsenvaltioita määrittelemästä jokaista edellytystä varten yksityiskohtaisia soveltamissääntöjä kussakin tapauksessa sopivan ratkaisun löytämiseksi,

>EP:n äänestyksessä hyväksytty teksti>

Poistetaan.

(Tarkistus 6)

Johdanto-osan 15 kappale

>Alkuperäinen teksti>

15) olisi annettava säännökset, joiden nojalla direktiivin 84/450/ETY 4 ja 5 artiklassa tarkoitettuja tuomioistuin- ja hallintomenettelyjä voidaan käyttää sellaiseen vertailevaan mainontaan, joka ei täytä tässä direktiivissä vahvistettuja edellytyksiä; 6 artikla soveltuu samalla tavalla myös luvattomaan vertailevaan mainontaan,

>EP:n äänestyksessä hyväksytty teksti>

15) olisi annettava säännökset, joiden nojalla direktiivin 84/450/ETY 4 ja 5 artiklassa tarkoitettuja tuomioistuin- ja hallintomenettelyjä voidaan käyttää sellaiseen vertailevaan mainontaan, joka ei täytä tässä direktiivissä vahvistettuja edellytyksiä; jo mainitun direktiivin johdanto- osan kuudennessatoista kappaleessa todetaan, että riippumattomien elinten harjoittama vapaaehtoinen valvonta harhaanjohtavan mainonnan torjumiseksi voi estää hallinnolliset tai tuomioistuinmenettelyt ja sitä on sen vuoksi rohkaistava, ja että tälle lähestymistavalle on nyt annettava konkreettinen muoto; 6 artikla soveltuu samalla tavalla myös luvattomaan vertailevaan mainontaan,

(Tarkistus 20)

Johdanto-osan 20 kappale

>Alkuperäinen teksti>

20) jäsenvaltiot eivät ole velvollisia sallimaan sellaisten tavaroiden tai palvelujen vertailevaa mainontaa, joiden osalta ne pitävät voimassa tai ottavat käyttöön tiettyjä tavaroita ja palveluja koskevia kieltoja, mukaan lukien markkinointikeinoja ja haavoittuviin kuluttajaryhmiin kohdistuvaa mainontaa koskevat kiellot;

>EP:n äänestyksessä hyväksytty teksti>

20) jäsenvaltiot eivät ole velvollisia sallimaan sellaisten tavaroiden tai palvelujen vertailevaa mainontaa, joiden osalta ne perustamissopimuksen määräyksiä kunnioittaen pitävät voimassa tai ottavat käyttöön tiettyjä tavaroita ja palveluja koskevia kieltoja, mukaan lukien markkinointikeinoja ja haavoittuviin kuluttajaryhmiin kohdistuvaa mainontaa koskevat kiellot sekä kiellot, jotka perustuvat eettisiin normeihin, joita tietyt ammattiryhmät ovat laatineet toteuttaessaan yleisessä oikeusjärjestyksessä vahvistettua itsesäätelyä;

(Tarkistus 8)

1 ARTIKLAN 4 KOHTA

3 a artiklan 1 kohdan c alakohta (direktiivi 84/450/ETY)

>Alkuperäinen teksti>

c) siinä vertaillaan puolueettomasti näiden tavaroiden tai palvelujen yhtä tai useampaa olennaista, merkityksellistä, todennettavissa olevaa ja edustavaa piirrettä, joihin voi kuulua myös hinta;

>EP:n äänestyksessä hyväksytty teksti>

c) siinä vertaillaan puolueettomasti näiden tavaroiden tai palvelujen yhtä tai useampaa olennaista, todennettavissa olevaa ja edustavaa piirrettä, joihin voi kuulua myös hinta;

(Tarkistus 9)

1 ARTIKLAN 4 KOHTA

3 a artiklan 1 kohdan e alakohta (direktiivi 84/450/ETY)

>Alkuperäinen teksti>

e) siinä ei vähätellä tai panetella kilpailijan tavaramerkkiä, kauppanimeä, muuta erottavaa tunnusta, tavaroita, palveluja tai toimintaa;

>EP:n äänestyksessä hyväksytty teksti>

e) siinä ei vähätellä tai panetella kilpailijan tavaramerkkiä, kauppanimeä, muuta erottavaa tunnusta, tavaroita, palveluja, toimintaa, henkilökohtaisia ominaisuuksia tai olosuhteita;

(Tarkistus 12)

1 ARTIKLAN 4 KOHTA

3 a artiklan 1 kohdan g alakohta a (uusi) (direktiivi 84/450/ETY)

>EP:n äänestyksessä hyväksytty teksti>

ga) mainostajalla on ennen mainosviestin välittämistä käytössään materiaalia, jonka avulla voidaan oikeuttaa vertailevat tiedot ja perustella niiden oikeellisuus siten, että tämä materiaali voidaan toimittaa 48 tunnin määräajan kuluessa toimivaltaiselle elimelle;

(Tarkistus 13)

1 ARTIKLAN 4 KOHTA

3 a artiklan 1 kohdan g alakohta b (uusi) (direktiivi 84/450/ETY)

>EP:n äänestyksessä hyväksytty teksti>

gb) se ei koske tavaraa tai palvelua, joka on jäljitelmä tai kopio sellaisesta tavarasta tai palvelusta, jolla on tavaramerkki tai tuotenimi,

(Tarkistus 21)

1 ARTIKLAN 4 KOHTA

3 a artiklan 1 kohdan g alakohta c (uusi) (direktiivi 84/450/ETY)

>EP:n äänestyksessä hyväksytty teksti>

gc) ammatillisten palvelujen osalta se ei ole ristiriidassa eettisten normien kanssa, joita on perustamissopimuksen määräyksiä kunnioittaen laadittu toteutettaessa yleisessä oikeusjärjestyksessä vahvistettua itsesäätelyvaltaa;

(Tarkistus 15)

1 ARTIKLAN 4 KOHTA

3 a artiklan 2 kohta a (uusi) (direktiivi 84/450/ETY)

>EP:n äänestyksessä hyväksytty teksti>

2a. Viittaus tavaroita tai palveluita koskevien, kolmansien osapuolten suorittamien vertailevien testien tuloksiin tai niiden toistaminen on mainoksissa sallittu ainoastaan, jos henkilö, joka on suorittanut testit, antaa nimenomaisen suostumuksensa. Tällaisissa tapauksissa mainostajan on hyväksyttävä vastuu testistä, ikään kuin hän olisi suorittanut sen itse tai se olisi suoritettu hänen johdollaan.

(Tarkistus 16)

1 ARTIKLAN 5 KOHTA

4 artiklan 1 kohdan ensimmäinen alakohta (direktiivi 84/450/ETY)

>Alkuperäinen teksti>

1. Jäsenvaltioiden on huolehdittava, että käytettävissä on riittävät ja tehokkaat keinot harhaanjohtavan mainonnan valvomiseksi ja vertailevaa mainontaa koskevien säännösten noudattamiseksi sekä kuluttajien että kilpailijoiden ja yleisön edun edellyttämällä tavalla.

>EP:n äänestyksessä hyväksytty teksti>

1. Jäsenvaltioiden on huolehdittava, että käytettävissä on riittävät ja tehokkaat keinot harhaanjohtavan mainonnan torjumiseksi ja vertailevaa mainontaa koskevien säännösten noudattamiseksi sekä kuluttajien että kilpailijoiden ja yleisön edun edellyttämällä tavalla.

(Tarkistus 17)

1 ARTIKLAN 5 KOHTA

4 artiklan 1 kohdan toinen alakohta a (uusi) (direktiivi 84/450/ETY)

>EP:n äänestyksessä hyväksytty teksti>

Jokainen jäsenvaltio päättää, mitä näistä menettelyistä noudatetaan ja voiko tuomioistuin tai hallintoviranomainen vaatia, että valitus on käsiteltävä ensin muiden keinojen avulla, mukaan luettuina ne, jotka on mainittu 5 artiklassa.

(Tarkistus 18)

1 ARTIKLAN 7 KOHTA

5 artikla (direktiivi 84/450/ETY)

>Alkuperäinen teksti>

Tällä direktiivillä ei estetä itsesääntelyelimiä harjoittamasta harhaanjohtavan tai vertailevan mainonnan vapaaehtoista valvontaa eikä 4 artiklassa tarkoitettuja henkilöitä tai yhteisöjä kääntymästä tällaisten toimielinten puoleen, jos asian käsittely näissä elimissä täydentää kyseisessä artiklassa tarkoitettua tuomioistuin- tai hallintomenettelyä.

>EP:n äänestyksessä hyväksytty teksti>

Tällä direktiivillä ei estetä itsesääntelyelimiä harjoittamasta harhaanjohtavan tai vertailevan mainonnan vapaaehtoista valvontaa eikä 4 artiklassa tarkoitettuja henkilöitä tai yhteisöjä kääntymästä tällaisten toimielinten puoleen, mutta niiden käyttöä rohkaistaan ainoastaan, jos asian käsittely näissä elimissä täydentää kyseisessä artiklassa tarkoitettua tuomioistuin- tai hallintomenettelyä.

(Tarkistus 19)

1 ARTIKLAN 7 KOHTA a (uusi)

5 artikla a (uusi) (direktiivi 84/450/ETY)

>EP:n äänestyksessä hyväksytty teksti>

7a. Lisätään artikla seuraavasti:

"5a artikla

Toissijaisuusperiaatteen perusteella harhaanjohtavan ja vertailevan mainonnan vapaaehtoista valvontaa suorittavat tarvittaessa toimivaltaiset kansalliset elimet; eurooppalainen valvontaelin huolehtii yhteensovittamisesta ja käsittelee rajat ylittävät valitukset.»